
నెంబర్వన్ ర్యాంక్కు న్యాయం చేస్తూ టీమిండియా తొలి టెస్టులో ఘన విజయం సాధిస్తే.. ఏడో ర్యాంకర్ శ్రీలంక ఏ మాత్రం ప్రభావం చూపలేకపోయింది..! ఇప్పుడు రెండో మ్యాచ్లోనూ నెగ్గి ఒక టెస్టు మిగిలుండగానే సిరీస్ను పట్టేసి.. ఆతిథ్య జట్టును మరో దెబ్బకొట్టాలని కోహ్లీ సేన భావిస్తోంది..! మరి గాలెలో తుస్సుమన్న లంక కొలంబోలో అయినా.. భారత్కు పోటీ ఇస్తుందా.. రెండో మ్యాచ్లో గెలిచి సిరీస్లో నిలుస్తుందా.. లేక కోహ్లీసేనకు మరోసారి దాసోహమంటుందా..?కొలంబో: మొదటి టెస్టులో శ్రీలంకను చిత్తుగా ఓడించి.. రికార్డు విజయాన్ని ఖాతాలో వేసుకున్న టీమిండియా సిరీస్పై కన్నేసింది. రెండో టెస్టులోనూ నెగ్గి మరో మ్యాచ్ మిగిలుండగానే సిరీస్ను చేజిక్కించుకోవాలని ఆశిస్తోంది. మూడు మ్యాచ్ల సిరీస్లో భాగంగా గురువారం ఇక్కడి సింహళీస్ స్పోర్ట్స్ క్లబ్ (ఎస్ఎస్సీ) మైదానంలో ఆరంభమయ్యే రెండో టెస్టులో కోహ్లీసేన విజయమే లక్ష్యంగా బరిలోకి దిగుతోంది. మరో వైపు ఆరంభ పోరులో అవమానకర ఓటమి ఎదుర్కొన్న ఆతిథ్య జట్టు చావోరేవో మ్యాచ్లో నెగ్గి సిరీస్ ఆశలు సజీవంగా ఉంచుకోవాలని భావిస్తోంది. రెగ్యులర్ కెప్టెన్ దినేశ్ చాందిమల్ గాయం నుంచి కోలుకొని ఈ మ్యాచ్కు అందుబాటులో ఉండడం లంకకు సానుకూలాంశం.రాహుల్ ఫిట్..: అనారోగ్యం కారణంగా గాలె టెస్టుకు రెగ్యులర్ ఓపెనర్ లోకేష్ రాహుల్ గైర్హాజరయ్యాడు. కానీ, అది జట్టుపై ఎలాంటి ప్రభావం చూపలేదు. భారత్ ఏకంగా 304 పరుగులతో విదేశీ గడ్డపై అత్యధిక పరుగుల తేడాతో విజయం సాధించింది. అయితే, రాహుల్ ఇప్పుడు పూర్తిగా కోలుకోవడంతో అభినవ్ ముకుంద్ బెంచ్కు పరిమితం కావాల్సి ఉంటుంది. ఈ మ్యాచ్లో ధవన్తో కలిసి రాహుల్ ఇన్నింగ్స్ ఆరంభించనున్నాడు. ఇక తొలి టెస్టులో ధవన్, పుజారా, కోహ్లీ శతకాలతో చెలరేగిపోయారు. రహానెతో పాటు హార్దిక్, అశ్విన్ కూడా బ్యాట్తో రాణించారు. బ్యాట్స్మెన్ ఇదే జోరు కొనసాగిస్తే కొలంబోలోనూ భారత్కు తిరుగుండకపోవచ్చు. లంకను రెండు సార్లు ఆలౌట్ చేసిన బౌలర్లు కూడా మంచి జోష్లో ఉన్నారు. ఎస్ఎస్సీ పిచ్పై స్పిన్ లభించే ఆస్కారం ఉండడంతో హార్దిక్ పాండ్యా స్థానంలో లెఫ్టార్మ్ స్పిన్నర్ కుల్దీప్ యాదవ్ ను ఆడించే అవకాశం కనిపిస్తోంది.లంక పోటీ ఇచ్చేనా..: గాలెలో ఘోర ఓటమితో లంక నైతిక స్థయిర్యం దెబ్బతిన్నది. ఈ మ్యాచ్లోనూ ఓడితే సిరీస్ పోతుంది గనుక ఒత్తిడంతా ఆతిథ్య జట్టుపైనే ఉంటుంది. అయితే, అనారోగ్యంతో తొలి మ్యాచ్కు దూరమైన కెప్టెన్ దినేశ్ చాందిమల్ తిరిగిరావడం లంకకు బలం చేకూర్చేదే. అతనిపై భారీ అంచనాలున్నాయి. 2015లో గాలె టెస్టులో 169 బంతుల్లో 162 రన్స్ చేసిన చాందిమల్ ఆతిథ్య జట్టుకు అద్భుత విజయం అందించాడు. లంక అతని నుంచి మరోసారి అలాంటి ఇన్నింగ్స్ను ఆశిస్తోంది. గాలెలో దిల్రువాన్, మాథ్యూస్, తరంగ, కరుణరత్నె, డిక్వెలా సత్తా చాటారు. వీళ్లంతా మరోసారి రాణించాలని జట్టు కోరుకుంటోంది. ఇన్హెలర్ వాడొచ్చున్యుమోనియా బారినపడి తొలిటెస్ట్కు దూరమైన శ్రీలంక కెప్టెన్ దినేశ్ చాందిమల్ ఇన్హెలర్ ఉపయోగించేందుకు ఐసీసీ అనుమతించింది. భారత్ తో రెండో టెస్ట్ సందర్భంగా శ్వాస తేలిగ్గా తీసుకొనేందుకు మ్యాచ్ మధ్యలోనూ చాందిమల్ ఇన్హెలర్ వాడేందుకు ఐసీసీ ఓకే చెప్పింది. పుజారా @ 50భారత టెస్టు స్పెషలిస్ట్ చటేశ్వర్ పుజారా 50 టెస్టుల మైలురాయికి చేరువయ్యాడు. శ్రీలంకతో రెండో టెస్టులో అతను ఈ మార్కును అధిగమించనున్నాడు. మూడో నెంబ ర్లో భారత జట్టుకు మూలస్తంభంగా మారిన పుజారా.. 2010లో ఆస్ర్టేలి యాపై అరంగేట్రం చేశాడు. ఈ ఏడేళ్లలో ఎన్నో విలువైన ఇన్నింగ్స్ లతో అలరించాడు. 49 టెస్టుల్లో 52.18 సగటుతో అతను 3966 పరుగులు చేశాడు. అందులో 12 సెంచరీ లు, 15 అర్ధ శతకాలు ఉన్నాయి. అత్యధిక స్కోరు 206. కెరీర్ ఆరంభంలో నిలకడ లోపిం చిన అతను.. 2015లో లంక పర్యటనలోనే  జ ట్టులో స్థానాన్ని సుస్థిరం చేసు కున్నాడు. తన 50వ టెస్టులో చటే శ్వర్ సెంచరీ చేయాలని అభిమానులు ఆశి స్తున్నారు. దిముత్ కరుణరత్నె ఈ సీజన్లో చేసిన పరుగులు. శ్రీలంక తరఫున అత్యధికం. 447 రన్స్తో కుశాల్ మెండిస్ తర్వాతి స్థానంలో ఉన్నాడుటెస్టుల్లో 2 వేల పరుగుల మైలురాయి దాటేందుకు అశ్విన్కు కావాల్సిన రన్స్జట్లు (అంచనా)శ్రీలంక: ఉపుల్ తరంగ, కరుణ రత్నె, కుశాల్ మెండిస్, చాందిమల్ (కెప్టెన్), మాథ్యూస్, డిక్వెలా (కీప ర్), తిరిమన్నె/ధనుంజయ, దిల్రు వాన్ పెరీర, హెరాత్, పుష్పకుమార, నువాన్ ప్రదీప్.భారత్: రాహుల్, ధవన్, పుజారా, కోహ్లీ (కెప్టెన్), రహానె, అశ్విన్, సాహా (కీపర్), జడేజా, హార్దిక్/కుల్దీప్, ఉమేష్, షమి. పిచ్/వాతావరణంఎస్ఎస్సీ పిచ్పై పచ్చిక ఉంది. అయితే, గాలెతో పోల్చితే ఈ వికెట్ పొడిగా కనిపిస్తోంది. సాధారణంగా ఇక్కడ మూడో రోజు నుంచి స్పిన్ లభిస్తుంది. పేసర్లు మంచి బౌన్స్ రాబట్టొచ్చు. ఇక్కడ చివరగా జరిగిన టెస్టులో ఐదు సెంచరీలు నమోదయ్యాయి. ఇక ఈ మ్యాచ్కు వానగండం పొంచిఉంది. మ్యాచ్ రోజుల్లో కొద్ది పాటి వర్షం కురిసే అవకాశం ఉంది.

nembarvan rankku nyaayam chestu teamindia toli testulo ghana vijayam saadhisthe.. edo ranker srilanka e maatram prabhaavam choopalekapoyindi..! ippudu rendo matchlonu neggi oka testu migilundagaane sireesnu pattesi.. aatidhya jattunu maro debbakottaalani kohli sena bhaavistondi..! mari gaalelo tussumanna lanka kolambolo aina.. bhaaratku poty istunda.. rendo matchlo gelichi siriislo nilustundaa.. leka kohlisenaku marosari dasohamantunda..?kolambo: modati testulo srilankanu chittugaa odinchi.. rikaardu vijayaanni khaataalo vesukunna teamindia siriispai kannesindi. rendo testuloonuu neggi maro match migilundagaane sireesnu chejikkinchukovalani aasistondi. moodu machal siriislo bhagamga guruvaram ikkadi simhalis sports club (sssc) maidaanamlo aarambhamayye rendo testulo kohlisena vijayame lakshyamgaa bariloki digutondi. maro vaipu aarambha porulo avamanakara otami edurkonna aatidhya jattu chavorevo matchlo neggi siries aasalu sajeevamgaa unchukovaalani bhaavistondi. regular kepten dinesh chandimal gaayam nunchi kolukoni ee myachku andubaatulo undadam lankaku saanukuulaamsam.rahul fit..: anarogyam kaaranamgaa gaale testuku regular openar lokesh rahul gairhajarayyadu. cony, adhi jattupai elanti prabhaavam chuupaleedu. bharat ekamgaa 304 parugulatho videshee gaddapai atyadhika parugula tedaatho vijayam saadhinchindi. ayithe, rahul ippudu puurtigaa kolukovadamto abhinav mukund benchku parimitam kavalsi untundi. ee matchlo dhavanto kalisi rahul innings aarambhinchanunnaadu. ika toli testulo dhavan, pujara, kohli satakaalato chelaregipoyaru. rahaneto paatu hardik, ashwin kuudaa byaatto raaninchaaru. batsmen ide joru konasagiste kolambolonu bhaaratku tirugundakapovachhu. lankanu rendu saarlu alout chesina boularlu kuudaa manchi joshlo unnaaru. sssc pichpai spin labhinche askaram undadamtho hardik pandya sthaanamlo leftarm spinner kuldip yadav nu aadinche avakaasam kanipistondi.lanka poty ichena..: gaalelo ghora otamito lanka naitika sthayiryam debbatinnadi. ee matchlonu odithe siries potundi ganuka ottidantaa aatidhya jattupaine untundi. ayithe, anaarogyamtho toli myachku dooramaina kepten dinesh chandimal tirigiravadam lankaku balam chekurchede. atanipai bhari anchanaalunnaayi. 2015loo gaale testulo 169 bantullo 162 runs chesina chandimal aatidhya jattuku adbhuta vijayam andinchaadu. lanka athani nunchi marosari alanti inningsnu aasistondi. gaalelo dilruvan, mathuse, taranga, karunaratne, dickwela satta chaataaru. veellantaa marosari raaninchaalani jattu korukuntondi. inheler vadochunyumoniya barinapadi tolitestku dooramaina srilanka kepten dinesh chandimal inheler upayoginchenduku icc anumatinchindi. bharat thoo rendo test sandarbhamgaa shwasa teliggaa teesukonenduku match madhyaloonuu chandimal inheler vaadenduku icc oke cheppindi. pujara @ 50bhaarata testu specialist chateshwar pujara 50 testula mailuraayiki cheruvayyaadu. srilankatho rendo testulo atanu ee maarkunu adhigaminchanunnadu. moodo nemba rlo bhaarata jattuku moolastambhamgaa maarina pujara.. 2010loo ausrteli yapai arangetram cheshaadu. ee edellalo enno viluvaina innings latho alarinchaadu. 49 testullo 52.18 sagatutho atanu 3966 parugulu cheshaadu. andulo 12 senchary lu, 15 ardha satakaalu unnaayi. atyadhika skoru 206. kereer aarambhamlo nilakada lopim china atanu.. 2015loo lanka paryatanalone  ja ttulo sthaanaanni susthiram chesu kunnadu. tana 50va testulo chate shwar senchary cheyalani abhimaanulu aashi stunnaru. dimut karunaratne ee seejanlo chesina parugulu. srilanka tarafuna atyadhikam. 447 ransto kushal mendis tarvaati sthaanamlo unnaadutestullo 2 vela parugula mailurai daatenduku ashwinku kaavaalsina ransjatlu (anchana)srilanka: upul taranga, karuna ratne, kushal mendis, chandimal (kepten), mathuse, dickwela (keepa rus), tirimanne/dhanunjaya, dilru wan pereera, herat, pushpakumara, nuwan pradip.bharat: rahul, dhavan, pujara, kohli (kepten), rahane, ashwin, saaha (keepar), jadeja, hardik/kuldip, umesh, shami. pitch/vaataavaranmeessa pichpai pachika undi. ayithe, gaaletho polchithe ee vicket podigaa kanipistondi. saadhaaranamgaa ikkada moodo roju nunchi spin labhistundi. pesarlu manchi bouns rabattochu. ikkada chivaragaa jarigina testulo aidu senchareelu namodayyayi. ika ee myachku vaanagandam ponchiundi. match rojullo koddi paati varsham kurise avakaasam undi.